На працягу ўсяго 1926 года католікі з вёскі Блонь Пухавіцкага раёна дабіваліся бязвыплатнай перадачы жылога дома пры касцёле ў карыстанне яго святарам. Мяркуючы па ўсім, той дом ад пачатку быў плябаніяй і прызначаўся менавіта для гэтага. Гутарка, па сутнасці, вялася пра вяртанне рэлігійнай супольнасці гэтай плябаніі. Хай сабе, і на птушыных умовах “бязвыплатнага карыстання”.